Oficiālais Vēstnesis L 057 , 25/02/2004 Lpp. 0023 - 0024



Nolīgums vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republikas par pagaidu punktu sistēmu, ko piemēro smagajiem kravas transportlīdzekļiem, kas šķērso Austriju A. Eiropas Kopienas vēstule Godātais kungs! Man ir gods Jūs informēt, ka pēc sarunām starp bijušās Dienvidslāvijas Maķedonijas Republikas delegāciju un Eiropas Kopienas delegāciju, kas notika saistībā ar Eiropas Kopienas un bijušās Dienvidslāvijas Maķedonijas Republikas Nolīguma transporta jomā [1] 12. panta 3. punkta b) apakšpunktu, ir panākta vienošanās par turpmāk minēto: 1. Pagaidu punktu sistēmu piemēro bijušajā Dienvidslāvijas Maķedonijas Republikā reģistrētiem smagajiem kravas transportlīdzekļiem, kuru maksimālā pieļaujamā masa ar kravu pārsniedz 7,5 tonnas un kuru tranzītam caur Austriju izmanto 6, 7 vai 8 punktus neatkarīgi no tā, vai tie ir ar kravu vai bez tās. Smagajiem kravas transportlīdzekļiem, kam izmanto vairāk nekā 8 punktus, nav atļauts tranzīts caur Austriju. Šī sistēma neattiecas uz smagajiem kravas transportlīdzekļiem, kam vajadzīgi 5 vai mazāk punkti. 2. Bijušajā Dienvidslāvijas Maķedonijas Republikā reģistrētu smago kravas transportlīdzekļu tranzītam caur Austriju piešķir šādu punktu skaitu: 2004. gadā – 68780 punktus; 2005. gadā – 65160 punktus; 2006. gadā – 61540 punktus. 3. Piemērošanas kārtība un punktu pārvaldības un kontroles procedūras ir identiskas tām, kas noteiktas Eiropas Kopienas un bijušās Dienvidslāvijas Maķedonijas Republikas Nolīgumā vēstuļu apmaiņas veidā par ekopunktu sistēmu, ko no 1999. gada 1. janvāra piemēro tranzīta pārvadājumiem no bijušās Dienvidslāvijas Maķedonijas Republikas caur Austriju [2]. Ar Eiropas Kopienas un bijušās Dienvidslāvijas Maķedonijas Republikas Nolīgumu transporta jomā [3] izveidotā Apvienotā transporta komiteja, ja nepieciešams, nosaka papildu pasākumus attiecībā uz procedūrām, kas saistītas ar pagaidu punktu sistēmu, punktu sadali un šīs vēstuļu apmaiņas piemērošanas tehniskajiem jautājumiem. 4. Šis nolīgums stājas spēkā nākamajā dienā pēc tam, kad abas puses ir paziņojušas par Nolīguma noslēgšanai vajadzīgo iekšējo procedūru pabeigšanu. To piemēro uz pagaidu laiku no 2004. gada 1. janvāra. Nolīgums zaudē spēku, tiklīdz spēku zaudē Eiropas Parlamenta un Padomes 2003. gada 22. decembra Regula (EK) Nr. 2327/2003, ar ko atbilstīgi ilgtspējīgai transporta politikai izveido pagaidu punktu sistēmu 2004. gadam, kuru piemēro smago kravas transportlīdzekļu tranzītam, kas šķērso Austrijas teritoriju [4]. Būšu pateicīgs, ja apstiprināsiet, ka Jūsu valdība piekrīt šīs vēstules saturam. Godātais kungs, lūdzu pieņemiet manus visdziļākās cieņas apliecinājumus! B. Bijušās Dienvidslāvijas Maķedonijas Republikas vēstule Godātais kungs! Es atsaucos uz Jūsu vēstuli, kurā Jūs mani informējat par šo: "Man ir gods Jūs informēt, ka pēc sarunām starp bijušās Dienvidslāvijas Maķedonijas Republikas delegāciju un Eiropas Kopienas delegāciju, kas notika saistībā ar Eiropas Kopienas un bijušās Dienvidslāvijas Maķedonijas Republikas Nolīguma transporta jomā [5] 12. panta 3. punkta b) apakšpunktu, ir panākta vienošanās par turpmāk minēto: 1. Pagaidu punktu sistēmu piemēro bijušajā Dienvidslāvijas Maķedonijas Republikā reģistrētiem smagajiem kravas transportlīdzekļiem, kuru maksimālā pieļaujamā masa ar kravu pārsniedz 7,5 tonnas un kuru tranzītam caur Austriju izmanto 6, 7 vai 8 punktus neatkarīgi no tā, vai tie ir ar kravu vai bez tās. Smagajiem kravas transportlīdzekļiem, kam izmanto vairāk nekā 8 punktus, nav atļauts tranzīts caur Austriju. Šī sistēma neattiecas uz smagajiem kravas transportlīdzekļiem, kam vajadzīgi 5 vai mazāk punkti. 2. Bijušajā Dienvidslāvijas Maķedonijas Republikā reģistrētu smago kravas transportlīdzekļu tranzītam caur Austriju piešķir šādu punktu skaitu: 2004. gadā – 68780 punktus; 2005. gadā – 65160 punktus; 2006. gadā – 61540 punktus. 3. Piemērošanas kārtība un punktu pārvaldības un kontroles procedūras ir identiskas tām, kas noteiktas Eiropas Kopienas un bijušās Dienvidslāvijas Maķedonijas Republikas Nolīgumā vēstuļu apmaiņas veidā par ekopunktu sistēmu, ko no 1999. gada 1. janvāra piemēro tranzīta pārvadājumiem no bijušās Dienvidslāvijas Maķedonijas Republikas caur Austriju [6]. Ar Eiropas Kopienas un bijušās Dienvidslāvijas Maķedonijas Republikas Nolīgumu transporta jomā [7] izveidotā Apvienotā transporta komiteja, ja nepieciešams, nosaka papildu pasākumus attiecībā uz procedūrām, kas saistītas ar pagaidu punktu sistēmu, punktu sadali un šīs vēstuļu apmaiņas piemērošanas tehniskajiem jautājumiem. 4. Šis nolīgums stājas spēkā nākamajā dienā pēc tam, kad abas puses ir paziņojušas par Nolīguma noslēgšanai vajadzīgo iekšējo procedūru pabeigšanu. To piemēro uz pagaidu laiku no 2004. gada 1. janvāra. Nolīgums zaudē spēku, tiklīdz spēku zaudē Eiropas Parlamenta un Padomes 2003. gada 22. decembra Regula (EK) Nr. 2327/2003, ar ko atbilstīgi ilgtspējīgai transporta politikai izveido pagaidu punktu sistēmu 2004. gadam, kuru piemēro smago kravas transportlīdzekļu tranzītam, kas šķērso Austrijas teritoriju [8]. Būšu pateicīgs, ja apstiprināsiet, ka Jūsu valdība piekrīt šīs vēstules saturam." Man ir tas gods apstiprināt, ka mana valdība piekrīt šīs vēstules saturam. Godātais kungs, lūdzu pieņemiet manus visdziļākās cieņas apliecinājumus! [1] OV L 348, 18.12.1997., 170. lpp. [2] OV L 75, 21.3.2003., 34. lpp. [3] OV L 348, 18.12.1997., 169. lpp. [4] OV L 345, 31.12.2003., 30. lpp. [5] OV L 348, 18.12.1997., 170. lpp. [6] OV L 75, 21.3.2003., 34. lpp. [7] OV L 348, 18.12.1997., 169. lpp. [8] OV L 345, 31.12.2003., 30. lpp. --------------------------------------------------